

RĪGAS PAŠVALDĪBAS POLICIJA

Lomonosova iela 12A, Rīga, LV-1019, tālrunis 67037803,

fakss 67037895,e-pasts: rpp@riga.lv

Rīgā

|  |  |  |  |
| --- | --- | --- | --- |
|  |  | Nr. | 1.2-1 |
|  |  |  |  |
| Uz |  | Nr. |  |

|  |
| --- |
|  |
| Par atklāta konkursa “Par degvielas iegādi” id.Nr RPP 2017/20 vērtēšanas kritērijiem |

|  |  |
| --- | --- |
| Rīgas pašvaldības policijā (turpmāk – RPP) 2017.gada 30.augustā saņemta ieinteresētā pretendenta vēstule saistībā ar RPP izsludināto atklāto konkursu “Par degvielas iegādi”, identifikācijas numurs RPP 2017/20 (turpmāk – konkurss).Pretendents vēstulē izsaka iebildumus par konkursa nolikumā ietvertajiem vērtēšanas kritērijiem, proti, 5.11.apakšpunktā saimnieciski visizdevīgākā piedāvājuma vērtēšanas kritēriju punktu sadalījumu, saskaņā ar kuru, no 100 (simts) maksimāli iespējamajiem punktiem, 70 (septiņdesmit) punkti tiek piešķirti pretendentam, kurš piedāvā vislielāko atlaidi, 20 (divdesmit) punkti tiek piešķirti pretendentam, kurš piedāvā viszemāko piedāvājuma cenu bez atlaides, 10 (desmit) punkti tiek piešķirti pretendentam, kurš piedāvā vislielāko degvielas uzpildes staciju pārklājumu (skaitu) Rīgas pilsētā.Pretendents vēstulē norāda, ka, izmantojot konkursa nolikumā minēto vērtēšanas formulu, piešķirot mazāku punktu skaitu par kritēriju “Kopējā piedāvājuma cena” un lielāku punktu skaitu par kritēriju “Piedāvātā atlaide procentos”, objektīvi nevar tikt sasniegts saimnieciski visizdevīgākais rezultāts, jo 1 (viena) procentpunkta soļa starpība ir 55 (piecdesmit piecas) reizes lielāka par, piemēram, 3 (trīs) centu piedāvātās kopējās cenas atšķirību, kas ir nesamērīgi. Pretendents norāda, ka tādejādi pie līdzvērtīgiem piedāvājumiem, saskaņā ar konkursa nolikuma vērtēšanas kritērijiem, RPP izvēlētos tā pretendenta piedāvājumu, kurš iesniedza dārgāku piedāvājumu ar lielāko atlaidi.Pretendents:1. Lūdz pārskatīt saimnieciski visizdevīgākā piedāvājuma izvērtēšanas nosacījumus, proporcionāli sadalot piešķiramo punktu skaitu pret nepieciešamo produktu viena litra kopējās piedāvājuma cenas;
2. Piedāvā, nosakot saimnieciski visizdevīgāko piedāvājumu, piešķirt maksimālo punktu skaitu (90 (deviņdesmit) punktus – cena + atlaide) tam pretendentam, kurš iesniegs zemāko piedāvājuma cenu kopā ar atlaidi;
3. Lūdz vērst uzmanību uz Iepirkuma uzraudzības biroja lēmumu: https://pvs.iub.gov.lv/files/lemumi/lem404277.pdf;
4. Lūdz papildināt konkursa līgumprojekta 6.2.apakšpunktu un/vai 7.1.4.apakšpunktu ar informāciju, ka degvielas paraugus Izpildītāja klātbūtnē Pasūtītājs un/vai tā norīkots eksperts paņem no transporta līdzekļa degvielas padeves sistēmas.

Atbilde:RPP informē, ka RPP iepirkuma komisija pārskatīs konkursa nolikumā noteikto piedāvājumu vērtēšanas kārtību un attiecīgi veiks grozījumus konkursa nolikumā. Konkursa nolikuma grozījumi tiks publicēti RPP mājas lapā un RDVIS (Rīgas domes mājas lapā).RPP papildus informē, ka konkursa līgumprojekta 6.2.apakšpunktā norādīts, ka gadījumā, ja tikusi iegādāta nekvalitatīva degviela, kā rezultātā Pasūtītājam ir radušies zaudējumi, Puses sastāda aktu, veic atbilstošu ekspertīzi un vienojas par zaudējumu atlīdzību. Minētajā aktā tiks norādīta kārtība, kādā tiks iegūti degvielas paraugi, līdz ar to konkursa līgumprojektā nav nepieciešams norādīt nianses, kas attiecas uz degvielas paraugu iegūšanu.Atklāta konkursa komisijas priekšsēdētājs L.KudiņšPētersone 67037854 |  |
|  |  |